Сыт щIаукIыр?
Ди къарузехьэхэм я пIэ кърамыгъэкIыу яукI здэщыIэр къахута бзаджащIэхэр. Абы щыгъуэми, КъухьэпIэм террористхэр щаукIыр нэгъуэщI Iэмал щимыIэжыххэм дежщ. ЗэрыгурыIуэгъуэщи, апхуэдэхэм езыхэм зэгухьэныгъэм къадыхэтхэм я цIэхэр къраIуэфынущ, нэгъуэщI куэди къыпкърахыфынущ…
Рыжов Иван. Воронеж
— ПIалъэ кIыхькIэ спецназым Кавказым нэхъ къыщищтэу щытащ закъыпэщIэзысэ террористхэр зэуэ зэтриукIэныр. Щхьэусыгъуэр зыт: щIэпхъаджащIэ куэд мыгувэу дунейм хуиту къытехьэжынут, — къыджиIащ Къэрал Думэм ШынагъуэншагъэмкIэ, коррупцэм пэщIэтынымкIэ и комитетым и унафэщIым и къуэдзэ Хинштейн Александр. — Присяжнэхэм я судым террористхэр хуит къыщищIыж къэ- хъуащ. Псалъэм и хьэтыркIэ, Беслъэн хьэкIэкхъуэкIагъэ хэлъу школыр щызыубыдахэм ящыщу плIыр нэхъапэм яу-тIыпщыжауэ щытащ, бзаджэнаджагъэр ялэжьыным зы мазэ фIэкIа имыIэжу. Иджы суд зыщIэр зи IэщIагъэм куууэ хэзыщIыкIхэрщ икIи абы и лъэныкъуэкIэ дыщIэгузэвэн щыIэкъым. Сэ къызолъытэ мэзылIхэр псэууэ къаубыду зыхуеину хъыбархэр кърагъэIуатэмэ нэхъыфIу.
КИФЩI-м и щэхурылажьэ IуэхущIапIэхэм я лэжьакIуэхэм ящыщ зым «АиФ»-м къыжриIащ щIэпхъаджащIэхэр псэууэ яубыдыну щIыхуэмейр: «Абыхэм ядэIэпыкъу коррупционерхэр хэIущIыIу ямыщIын щхьэкIэщ». Мэхъэч- къалэ и Iэтащхьэ Амировыр ягъэтIысащ бзаджащIэ гупхэм я унафэщIхэм ящыщ Гучучалиев Сираждин и фIыгъэкIэ, — къыхигъэщхьэхукIащ ди псэлъэгъум.- Апхуэдэ щIыкIэкIэ сэтей къэхъуащ къалэ унафэщIыр зи Iэтащхьэ щIэпхъаджащIэ гупышхуэр. Куэдрэ Кавказым ущрохьэлIэ щIэпхъаджащIэхэр властыр зыIыгъхэм быдэу ядэлажьэу, «Iуэхутхьэбзэ зэмылIэужьыгъуэхэмкIэ къахуэупсэу. ЯукI нэхърэ боевикхэр лъэхъуэщхэм ирагъэлIыхьыныр нэхъ къозэгъ».
«Аргументы и факты»
